Den store oppmerksomheten som Christian VI viste sin svigerinne, gjorde dronning Sophie Magdalene mistenksom, og ryktene florerte. I 1767 påberopte en Anna Sophie Magdalene Frederikke Ulrikke seg å være frukten av et forhold mellom kongen og hans svigerinne. I 1770 ble hun dømt som bedragerske og satt i Møns tukthus, dog uten arbeidsplikt og med en årlig understøttelse fra kongehuset.